KOMISIJOS TARNYBŲ DARBINIS DOKUMENTAS POVEIKIO VERTINIMO SANTRAUKA pridedama prie Europos Parlamento ir Tarybos reglamento, kuriuo supaprastinamas kitoje valstybėje narėje įregistruotų variklinių transporto priemonių perkėlimas bendrojoje rinkoje, pasiūlymo /* SWD/2012/0082 - COD 2012/0082 */





KOMISIJOS TARNYBŲ DARBINIS DOKUMENTAS POVEIKIO VERTINIMO SANTRAUKA pridedama prie Europos Parlamento ir Tarybos reglamento, kuriuo supaprastinamas kitoje valstybėje narėje įregistruotų variklinių transporto priemonių perkėlimas bendrojoje rinkoje, pasiūlymo 1. Problemos apibūdinimas ir tikslai Variklinių transporto priemonių registracijos problemos yra tipinis dokumente „2020 m. Europa. Pažangaus, tvaraus ir integracinio augimo strategija“ nurodytų problemų pavyzdys[1]. Šios problemos pirmojoje ES pilietybės ataskaitoje[2] nurodytos kaip viena iš pagrindinių kliūčių, su kuriomis piliečiai susiduria, naudodamiesi savo teisėmis pagal ES teisę kasdieniniame gyvenime. Be to, Komisijos sudarytame sąraše[3] jos taip pat akcentuotos kaip vienas iš dvidešimties didžiausią susirūpinimą keliančių dalykų dabartinėje bendrojoje rinkoje. Poveikio vertinime įvardijamos dvi pagrindinės problemos, susijusios su kitoje valstybėje narėje įregistruotų variklinių transporto priemonių registracija: (1) kai variklinė transporto priemonė yra įregistruota vienoje valstybėje narėje ir dažnai naudojama kitoje, kyla klausimas, kurioje valstybėje narėje variklinė transporto priemonė turėtų būti įregistruota. Piliečiai, kurie persikelia į kitą valstybę narę, į darbą kitoje šalyje ir atgal nuolat vykstantys darbuotojai, automobilių nuomos bendrovės ir kitoje valstybėje narėje variklinę transporto priemonę išperkamąja nuoma nuomojantys asmenys dažnai įpareigojami įregistruoti ją teritorijoje, kurioje jie gyvena arba kurioje transporto priemonė naudojama, nors ji jau įregistruota kitoje valstybėje narėje. Prekiautojams naudotomis variklinėmis transporto priemonėmis, kurie dažniausiai yra mažos ir vidutinės įmonės, kyla ta pati problema, kai jie perka variklinę transporto priemonę kitoje valstybėje narėje. Išperkamosios nuomos bendrovėms taip pat kyla registracijos problemų, bent tuomet, kai jos yra registracijos liudijimo turėtojos ir transporto priemonę naudoja asmuo, įsikūręs kitoje valstybėje narėje. Galiausiai automobilių nuomos bendrovės, norinčios perkelti dalį savo automobilių parko į kitą valstybę narę trumpam laikotarpiui, kad patenkintų sezoninę paklausą, dažniausiai įpareigojamos įregistruoti transporto priemones toje valstybėje narėje; (2) jeigu variklinė transporto priemonė turi būti perregistruota kitoje valstybėje narėje, administraciniai formalumai, kuriuos reikia sutvarkyti norint gauti registraciją priimančioje valstybėje narėje, dažnai yra sudėtingai ir sukelia vėlavimus. Papildoma našta daugiausia atsiranda dėl to, kad priimančios valstybės narės institucijos turi labai mažai arba neturi jokios informacijos apie variklinę transporto priemonę, išskyrus informaciją, kurią galima rasti registracijos liudijime. Jei transporto priemonė būtų perregistruojama toje pačioje valstybėje narėje, registravimo institucijos galėtų remtis savo nacionalinėse duomenų bazėse turima informacija. Šiuo metu kitoje valstybėje narėje įregistruotos variklinės transporto priemonės perregistravimas susijęs su daugeliu administracinių veiksmų ir – dar svarbiau – įvairiais naujais kontrolės veiksmais ir patikrinimais, pavyzdžiui, atitikties liudijimo pateikimu ir nacionaline technine apžiūra. Bendras šios iniciatyvos tikslas – pagerinti bendrosios rinkos veikimą, pašalinant administracines kliūtis, susijusias su variklinių transporto priemonių perregistravimo procedūra, kuri šiuo metu trukdo laisvam prekių judėjimui. Konkretūs šios iniciatyvos tikslai: · suderinti, racionalizuoti ir supaprastinti kitoje valstybėje narėje anksčiau įregistruotų variklinių transporto priemonių perregistravimo procedūras piliečiams, darbuotojams, darbdaviams, automobilių nuomos ir išperkamosios nuomos bendrovėms bei registravimo institucijomis; · taip sumažinti administracinę naštą visiems susijusiems subjektams nemažinant kelių eismo saugumo ar nesilpninant nusikaltimų ir sukčiavimo prevencijos. Šios iniciatyvos veiklos tikslai yra tokie: – nustatyti, kurioje valstybėje narėje turėtų būti įregistruota variklinė transporto priemonė, perkeliama iš vienos valstybės narės į kitą; – sutrumpinti perregistravimo procedūrų trukmę; – sumažinti piliečių ir įmonių administracinę naštą, apribojant dokumentų skaičių, kurių reikia perregistravimo procedūrai atlikti, ir palengvinant nacionalinių registravimo institucijų apsikeitimą duomenimis. 2. Subsidiarumas Tarpvalstybiniai variklinių transporto priemonių registracijos aspektai ir toliau kelia problemų vidaus rinkoje. Pavyzdžiui, Teisingumo Teismas priėmė 17 sprendimų ir nutarčių dėl kliūčių laisvam prekių, paslaugų ir asmenų judėjimui, kurias sukėlė su variklinių transporto priemonių registracija susiję dalykai. Egzistuojančios nacionalinių administracinių taisyklių problemos ir skirtumai dėl kitoje valstybėje narėje anksčiau įregistruotų variklinių transporto priemonių trukdo laisvam šių transporto priemonių judėjimui visoje ES. Todėl ES turi teisę veikti SESV 114 straipsnio pagrindu, kad užtikrintų tinkamą bendrosios rinkos veikimą kitoje valstybėje narėje įsigytų naudotų variklinių transporto priemonių atžvilgiu piliečiams, besinaudojantiems valstybėje narėje, kurioje jie dirba, įregistruota varikline transporto priemone, taip pat automobilių nuomos įmonėms (ir – šiek tiek mažiau – išperkamosios nuomos įmonėms), kurios dėl joms pačioms ar jų klientams taikomų registracijos reikalavimų patiria kliūčių naudoti šias transporto priemones užsienyje. Vis dėlto, siekiant laikytis subsidiarumo principo, šia iniciatyva neturėtų būti nagrinėjamos galimybės, susijusios su perregistravimu toje pačioje valstybėje narėje arba variklinės transporto priemonės perkėlimu tos pačios valstybėje narės teritorijoje. Viešų konsultacijų metu didelė kiekvienos suinteresuotųjų asmenų/šalių kategorijos dalis manė, kad reikėtų imtis veiksmų ES lygiu/ES lygmens veiksmų, siekiant pagerinti esamą padėtį. Visos konsultacijose dalyvavusios valdžios institucijos palaiko idėją/mintį imtis veiksmų ES lygiu. 3. Politikos galimybės Politikos galimybės buvo išplėtotos remiantis šiomis prielaidomis: · Pirmoji naujos variklinės transporto priemonės registracija ES paprastai atliekama pareiškėjo (t. y. būsimo registracijos liudijimo turėtojo) gyvenamojoje ar įsisteigimo vietoje, nors naujos variklinės transporto priemonės kartais registruojamos variklinių transporto priemonių atstovo vienoje valstybėje narėje ir po to nuperkamos pirkėjo, gyvenančio kitoje valstybėje narėje; · valstybės narės gali toliau laisvai naudotis savo apmokestinimo teise variklinių transporto priemonių atžvilgiu, atsižvelgdamos į teritoriją, kurioje transporto priemonė faktiškai naudojama, arba į vairuotojo gyvenamąją vietą, laikydamosi ES teisės. Pavyzdžiui, eksploatacijos mokesčius renka valstybė narė, kurioje transporto priemonė įregistruota, arba valstybė narė, kurioje transporto priemonė daugiausia naudojama; · nė viena galimybė nesusijusi su perregistravimu toje pačioje valstybėje narėje arba variklinės transporto priemonės perkėlimu tos pačios valstybėje narės teritorijoje. Politikos galimybės, vertintinos lyginant su pagrindine galimybe (t. y. pradėti pažeidimo procedūrą ir skelbti aiškinamuosius komunikatus), yra šios: 3.1. 1 galimybė: vienintelė registracija per visą variklinės transporto priemonės naudojimo trukmę („vienintelė registracija“) Pagal šią galimybę variklinė transporto priemonė ES registruojama vieną kartą per visą jos naudojimo trukmę. Pirmoji variklinių transporto priemonių registracija išlieka galioti, kol jos tampa netinkamomis naudoti. Transporto priemonę perdavus naujam turėtojui lieka galioti pirmoji registracija. Ši galimybė turėtų didelį neigiamą poveikį dėl kelių eismo saugos (techninė apžiūra), eismo priežiūros, su transporto priemonėmis susijusio nusikalstamumo, variklinių transporto priemonių draudimo, naudotų transporto priemonių rinkos ir registracijos bei eksploatacijos mokesčių surinkimo. Ji turėtų teigiamo poveikio kitoms tikslinėms grupėms. Pagal 1 galimybę verslininkams ir piliečiams, taip pat valdžios institucijoms, neliktų administracinių išlaidų, kurios egzistuoja pagal pagrindinį scenarijų. Taip būtų sutaupyta 1,500 mln. eurų kasmet. Be to, būtų eliminuoti pelno nuostoliai, nes transporto priemonę būtų galima naudoti be pertraukos. Taip būtų sutaupyta apie 336 mln. eurų kasmet. Pasirinkus šią galimybę automobilių nuomos bendrovės nebepatirtų specifinių nuostolių (636 mln. eurų), nes jos galėtų perkelti variklines transporto priemones į kitą šalį be jokių suvaržymų. 3.2. 2 galimybė: savininkas išlaiko registraciją visoje ES, tačiau perdavus transporto priemonę naujam turėtojui reikalinga nauja registracija Pagal šią galimybę kiekvienas turėtojas (t. y. registracijos liudijimo turėtojas) išlaiko savo registraciją tol, kol transporto priemonė perduodama kitam turėtojui. Kitaip tariant, variklinės transporto priemonės neturėtų būti perregistruojamos turėtojui perkėlus gyvenamąją vietą į kitą valstybę narę. Tačiau tokiu atveju jis turėtų informuoti savo naujosios valstybės narės valdžios institucijas, o šios savo ruožtu informuotų atitinkamas institucijas registracijos valstybėje narėje. Tačiau perdavus transporto priemonę kitam turėtojui būtų reikalingas perregistravimas. Ši galimybė buvo išskirstyta į galimybę 2a (jokių formalumų), galimybę 2b (į kitą valstybę narę persikeliantys piliečiai galėtų išlaikyti pirminę transporto priemonės registraciją, tačiau turėtų informuoti buvusios gyvenamosios vietos valstybės narės institucijas apie naują gyvenamąją vietą) ir galimybę 2c ( į kitą valstybę narę persikeliantys piliečiai galėtų išlaikyti pirminę transporto priemonės registraciją, tačiau turėtų informuoti savo naujosios valstybės narės registravimo įstaigas apie savo naują gyvenamąją vietą). Ši galimybė turėtų neigiamo poveikio kelių eismo saugai (techninė apžiūra) ir eismo priežiūrai, variklinių transporto priemonių draudimui bei variklinių transporto priemonių apmokestinimui. Tačiau ši galimybė turėtų teigiamo poveikio į kitą valstybę narę persikeliantiems piliečiams, į kitą šalį ir atgal nuolat vykstantiems darbuotojams, išperkamosios nuomos bendrovėms, automobilių nuomos bendrovėms ir registravimo institucijomis. Jos poveikis būtų neutralus naudotų variklinių transporto priemonių rinkai ir su transporto priemonėmis susijusiam nusikalstamumui. Apytikriai būtų sutaupyta nuo 2,472 mln. eurų (galimybė 2a), 2,385 mln. eurų (galimybė 2b) iki 2,343 mln. eurų (galimybė 2c) kasmet. 3.3. 3 galimybė: registracija transporto priemonės turėtojo valstybėje narėje ir supaprastintas perregistravimas Kai turėtojas perkelia savo gyvenamąją vietą į kitą valstybę narę ar kai transporto priemonė perduodama kitam turėtojui kitoje valstybėje narėje, variklinė transporto priemonė turėtų būti perregistruota, tačiau būtų taikoma supaprastinama registracijos procedūra. Dėl šios supaprastintos procedūros sumažėtų dokumentacijos ir patikrinimų, būtų numatytas išsamus dokumentų, kurių galima arba negalima reikalauti, sąrašas bei aiškus draudimas reikalauti papildomų dokumentų. Neigiamo poveikio pasirinkus šią galimybę nenumatoma. Neutralus poveikis būtų variklinių transporto priemonių apmokestinimui, eismo priežiūrai, kelių eismo saugumui ir variklinių transporto priemonių draudimui, o teigiamas poveikis būtų kitoms paveikiamoms grupėms. Administracinės išlaidos sumažėtų, nes pasirinkus šią galimybę neliktų poreikio išregistruoti transporto priemonę, sumažėtų perregistravimui reikalingos laiko ir piniginės sąnaudos. Artimiausioje ateityje valdžios įstaigos vis dar turėtų vykdyti išregistravimo procedūras. Taip būtų sutaupyta apie 1,171 mln. eurų kasmet. 3.4. 4 galimybė: registracija valstybėje narėje, kurioje variklinė transporto priemonė pirmiausia naudojama ir supaprastintas perregistravimas Pagal šią galimybę variklinė transporto priemonė turėtų būti registruojama valstybėje narėje, kurioje ji pirmiausia naudojama, net jei registracijos liudijimo turėtojas nuolat gyvena ar yra įsisteigęs kitoje valstybėje narėje. Tačiau registracijos procedūra būtų supaprastinta kaip ir 3 galimybės atveju. Ši galimybė turėtų teigiamo poveikio automobilių nuomos bendrovėms ir eismo priežiūrai. Didžiausia kliūtis dėl šios galimybės yra jos neaiškumas ir sunkumai, kurių galėtų kilti praktikoje, ypač asmenims ar įmonėms, kurie naudotų transporto priemones skirtingose valstybėse narėse. Naudojimo iš esmės nuolat ir faktinio naudojimo nuolat sąvokas reikėtų išaiškinti išsamiau ir labai tiksliai apibrėžti sąvokas. Taigi ši galimybė turėtų neigiamo poveikio piliečiams, į kitą šalį ir atgal vystantiems darbuotojams, darbdaviams, išperkamosios nuomos bendrovėms ir variklinių transporto priemonių apmokestinimui. Ši galimybė turėtų neutralų poveikį registravimo įstaigoms, su transporto priemonėmis susijusiam nusikalstamumui ir variklinių transporto priemonių draudimui. Pasirinkus šią galimybę būtų sutaupyta apie 1,171 mln. eurų kasmet. 3.5. 5 galimybė: nacionalinių registravimo institucijų elektroninio keitimosi informacija optimizavimas Pagal šią galimybę numatoma, kad techninė informacija apie variklinę transporto priemonę ir paskutinės registracijos duomenis kilmės valstybėje narėje elektroniniu būdu surenka paskirties valstybės narės registravimo įstaigos, naudodamosi veikiančia EUCARIS sistema. 5 galimybė turėtų teigiamo poveikio piliečiams, atsigabenantiems savo transporto priemonę į šalį, kurioje yra jų gyvenamoji vieta, registravimo institucijoms, dėl su transporto priemonėmis susijusio nusikalstamumo ir naudotų variklinių transporto priemonių rinkai. Neigiamo poveikio nenumatoma. Galiausiai ši galimybė turėtų neutralų poveikį į kitą šalį ir atgal vykstantiems darbuotojams, išperkamosios nuomos bendrovėms ir automobilių nuomos bendrovėms, variklinių transporto priemonių apmokestinimui, eismo priežiūrai ir variklinių transporto priemonių draudimui. Pasirinkus šią galimybę būtų sutaupyta apie 274 mln. eurų kasmet. 4. Galimybių palyginimas Įvairių galimybių poveikis, susijęs su administracinės naštos mažinimu, gali būti apibendrintas taip: Galimybės || 1 || 2a || 2b || 2c || 3 || 4 || 5 Piliečiai ir įmonės || 1,400 || 1,400 || 1,359 || 1,360 || 890 || 890 || 133 Valdžios institucijos || 100 || 100 || 78 || 56 || 776 || 53 || 29 Iš viso administracinių sąnaudų (A) || 1,500 || 1,500 || 1,437 || 1,416 || 943 || 943 || 162 Pelno nuostoliai (B) || 336 || 336 || 336 || 336 || 224 || 224 || 112 Sutaupytos lėšos nuomojant automobilį tik į vieną pusę || 418 || 418 || 409 || 407 || 0 || 0 || 0 Sutaupytos lėšos dėl paklausos sumažėjimo || 202 || 202 || 188 || 169 || 0 || 0 || 0 Sutaupytos lėšos dėl sezoninės paklausos || 16 || 16 || 15 || 15 || 4 || 4 || 0 Iš viso papildomų sutaupytų lėšų (automobilių nuomos bendrovės) (C) || 636 || 636 || 612 || 591 || 4 || 4 || 0 IŠ VISO (A+B+C) || 2,472 || 2,472 || 2,385 || 2,343 || 1,171 || 1,171 || 274 Pagrindinis scenarijus susijęs su didelėmis administracinėmis sąnaudomis ir kitokiomis sąnaudomis piliečiams, bendrovėms ir valdžios institucijoms. Šiuo požiūriu bet kurios galimybės pasirinkimas reiškia didelį padėties pagerėjimą ir sąnaudų (ypač administracinės naštos) sumažėjimą visiems subjektams. Kokybinį galimybių poveikį galima taip apibendrinti šioje kokybinio palyginimo lentelėje: Galimybės || 1 || 2a || 2b || 2c || 3 || 4 || 5 Tikslinės grupės || Gyvenamąją vietą keičiantys piliečiai || + || + || + || + || + || 0 || + Naudotų automobilių rinka || + || 0 || 0 || 0 || + || 0 || + Į kitą šalį vykstantys darbuotojai || + || + || + || + || + || - || 0 Išperkamosios nuomos firmos || + || + || + || + || + || - || 0 Automobilių nuomos firmos || + || + || + || + || + || + || 0 Registravimo įstaigos || + || + || + || + || + || 0 || + Kitas poveikis || Techninė apžiūra || - || - || 0 || 0 || 0 || 0 || 0 Eismo priežiūra || - || - || 0 || 0 || 0 || + || 0 Variklinių transporto priemonių draudimas || - || - || - || - || 0 || 0 || 0 Apmokestinimo klausimai || - || - || - || - || 0 || 0 || 0 Su transporto priemonėmis susijęs nusikalstamumas || - || 0 || 0 || 0 || + || 0 || + + = teigiamas poveikis - = neigiamas poveikis 0 = neutralus poveikis Iš lentelės matyti, kad nei viena iš galimybių neišsprendžia visų problemų. Atlikus kiekybinio ir nekiekybinio poveikio palyginimą gaunami šie rezultatai palyginti su pagrindine galimybe: Visų galimybių poveikio palyginimas Galimybės || 1 || 2a || 2b || 2c || 3 || 4 || 5 Sutaupytos lėšos (mln. eurų) || 2,472 || 2,472 || 2,385 || 2,343 || 1,171 || 1,171 || 274 Atsižvelgiant į tai galima daryti preliminarią išvadą, kad bet kuri galimybė lemia dideles sutaupytas lėšas, taip pat, nepaisant jų, 1, 2a, 2b ir 4 galimybės reiškia didelį neigiamą poveikį, ypač dėl variklinių transporto priemonių draudimo ir apmokestinimo. Taigi siūloma rinktis tik tas politikos galimybes, kurios reiškia tik teigimą arba neutralų poveikį: · 3 galimybė: registracija transporto priemonės turėtojo valstybėje narėje ir supaprastintas perregistravimas; · 5 galimybė: Nacionalinių registravimo institucijų elektroninio keitimosi informacija optimizavimas. 3 ir 5 galimybių derinys reikštų santykinai dideles sutaupytas lėšas – mažiausiai 1,445 mln. eurų ir tuo pat metu teigiamą ar neutralų poveikį visoms tikslinėms grupėms. Dėl teisės akto formos, atlikus poveikio vertinimą rekomenduojamas reglamentas. 5. Stebėsena ir vertinimas Šiame poveikio vertinime išdėstytos įvairios problemos antrinėje ES teisėje dar nereglamentuojamos. Taigi jos reglamentuojamos SESV nuostatomis. Nacionalinės sistemos ir piliečių bei verslininkų patiriamos problemos labai skiriasi, ypač dėl transporto priemonių , kurios anksčiau įregistruotos kitoje valstybėje narėje. Todėl svarbu numatyti nuoseklią stebėseną ir vertinimo sistemą, nesukuriant papildomos administracinės naštos piliečiams, verslininkams ir nacionalinėms registravimo institucijoms. Šiuo metu vargu, ar yra tikslios statistikos dėl tam tikrų tikslinių grupių, kurios tiesiogiai paveiktos esamų problemų, susijusių su variklinių transporto priemonių registracija, ypač piliečių, perkeliančių savo transporto priemones į kitą šalį, ar naudotų transporto priemonių rinkos atžvilgiu. Taip pat nėra jokios tikslios statistikos apie sunkumų mastą ir laiką, kurio reikia perregistruoti transporto priemonę kitoje valstybėje narėje. Tačiau naudojantis EUCARIS programine įranga gaunama statistika, kuria galima remtis kaip rodikliu. Rekomenduojama naudotis toliau išvardytais rodikliais ir stebėsenos metodais siekiant įvertinti teisės aktą per ketverius metus nuo jo įgyvendinimo termino pasibaigimo: Kam problemos turėjo įtakos? || Rodikliai ir (ar) stebėsenos metodai Kitoje valstybėje narėje naudotą variklinę transporto priemonę perkantys piliečiai || – Skundų skaičius; – SOLVIT bylų skaičius; – teismų bylų skaičius; – Europos vartotojų centrams pateiktų prašymų skaičius; – perregistravimų ir išregistravimų skaičius; – viešos konsultacijos, visų pirma dėl administracinės naštos; Į kitą valstybę narę kartu su savo transporto priemone persikeliantys piliečiai Dalį metų kitoje valstybėje narėje gyvenantys piliečiai Kitoje šalyje dirbantys piliečiai, besinaudojantys bendrovės automobiliu Išperkamosios nuomos ir automobilių nuomos įmonės || Konkrečiai šiam sektoriui skirtas tyrimas Nacionalinės registravimo institucijos || Konkrečiai nacionalinėms registravimo institucijoms skirtas tyrimas Visos tikslinės grupės || EUCARIS statistika [1] COM(2010) 2020, 2010 3 3. [2] COM(2010) 603, 2010 10 27. [3] Žr. http://ec.europa.eu/internal_market/strategy/docs/20concerns/publication_en.pdf.